Covid-19-statistieke: 205 146 aktiewe gevalle | Maroela Media
Verpleegpersoneel by die Charlotte Maxeke-hospitaal. (Foto: Dept. van gesondheid)
Nog 16 435 mense het in die afgelope siklus van 24 uur positief vr die koronavirus getoets wat die algehele getal aktiewe gevalle in Suid-Afrika op 205 146 te staan bring. Dít verteenwoordig 'n positiwiteitskoers van 29,9%.
Altesame 2 253 240 mense het al die virus opgedoen, van wie 1 982 122 reeds herstel het.
Die Nasionale Instituut vir Oordraagbare Siektes (Nios) sê in sy jongste bywerking dat nog 377 Covid-19-verwante sterftes sedert die vorige verslag aangemeld is.
Die algehele sterftesyfer staan nou op 65 972.
Hospitaalopnames het met 726 toegeneem wat beteken dat 17 404 mense tans vir Covid-19 in die hospitaal behandel word.
Die meeste pasiënte word in private hospitale behandel (10 201).
Altesame 172 466 mense is sedert die vorige verslag teen Covid-19 ingeënt.
Die meeste nuwe gevalle is in Gauteng aangeteken (44%), gevolg deur die Wes-Kaap (18%).
Só lyk dit in die provinsies:
7 309 799 454
Dit is 0.34% van die populasie,is dit rerig nodig vir sulke streng maatreels,maak alles oop en laat die mense na hulle self begin kyk,die hele land bloei
Sambok, jou voorstel sal nie in die praktyk werk nie. Dit sal tot gevolg he^ dat hospitale vinnig oorvol raak en sodoende sal die ernstige gevalle nie in hospitale opgeneem kan word nie. Die regulasies is juis daarom om die aantal gevalle oor 'n tydperk te versprei, om druk op hospitale te bestuur. Stel jou voor jy het 'n ventilator nodig, en daar word vir jou familie gese^ dat daar nie vir jou plek in 'n hospitaal is nie. Moenie kyk na die persentasie nie, kyk na die aantal gevalle.
KZN gaan een van die dae saam met Gauteng 1ste op die lys staan.
Waarom is die meeste mense in privaatsorg? Wie behandel die staatshospitale dan? Het die privaathospitale nou meer beddens as die staat s'n? Of is die staat geleidelik besig om alles oor te vat?
Na hierdie afgelope week kan die getal aansienlik groter raak. Derduisende mense sonder maskers het in massas beweeg. Glad nie aan gevolge gedink nie.